Φρειδερίκος Γουλιέλμος Γ΄ του Σλέσβιχ-Χόλσταϊν-Σόντερμπουργκ-Μπεκ

Ο Φρειδερίκος Γουλιέλμος Γ΄, γερμ. Friedrich Wilhelm III. (4 Νοεμβρίου 1723 - 6 Μαΐου 1757) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1749 - 1757).

Βιογραφία
Ήταν ο μόνος γιος του Φρειδερίκου Γουλιέλμου Β΄, δούκα του Σλέσβιχ-Χόλσταϊν-Σόντερμπουργκ-Μπεκ και της Ούρσουλας Άννας, κόρης του Χριστόφορου, βουργράβου του Ντόνα-Σλόμπιτεν.

Το 1749 διαδέχθηκε τον πατέρα του. Υπηρέτησε ως συνταγματάρχης του Πρωσικού στρατού και ως διοικητής του 46ου Συντάγματος Φυζιλίερ (Παλαιάς Βυρτεμβέργης). Έλαβε τη διάκριση του Τάγματος του Ερυθρού Αετού. Κατά τον Επταετή Πόλεμο (1756-63) έπεσε στη μάχη της Πράγας το 1757.

Ήταν άγαμος και τον διαδέχθηκε ο θείος του Κάρολος Λουδοβίκος.

Παραπομπές

Πηγές

Gottlob Friedrich Krebel, M. Gottlieb Schumanns genealogisches Hand-Buch, S.272

Οίκος του Γκλύξμπουργκ